IS DIT DIE BEGIN VAN DIE EINDE? - LewenSentrum Alberton
VERSTAAN DIE GEES VAN DIE ANTICHRIS
1 Johannes 4:1-4 (NLV) Geliefdes, moenie sommer almal glo wat daarop aanspraak maak dat hulle deur die Gees optree nie. Toets hulle om te bepaal of dié bepaalde gees sy oorsprong by God het, want daar het reeds baie vals profete die wêreld ingekom. Hieraan herken julle die Gees van God: Elkeen wat erken dat Jesus Christus werklik ten volle mens geword het, is van God afkomstig. Elkeen wat Jesus nie erken nie, is nie van God afkomstig nie. Dit is tipies van die antichris. Julle het mos gehoor dat hy aan die kom is, en hy is nou reeds in die wêreld aanwesig. Julle is egter van God afkomstig, my kinders, en julle het hulle reeds oorwin omdat die Gees wat in julle woon, magtiger is as die gees wat in die wêreld woon.
BESTE BESKRYWING VAN DIE GEES VAN DIE ANTICHRIS AAN DIE WERK
Openbaring 6:1-8 (NLV) Terwyl ek gekyk het, het die Lam een van die sewe seëls oopgebreek; en ek het een van die vier lewende wesens met 'n geluid soos 'n donderslag hoor sê: "Kom!" Ek het gekyk, en werklikwaar, daar staan 'n wit perd voor my! Sy ruiter het 'n boog vasgehou, en aan hom is 'n kroon gegee. Hy het as oorwinnaar uitgegaan met die doel om verder te gaan oorwin. Toe die Lam die tweede seël oopgebreek het, het ek die tweede lewende wese hoor sê: "Kom!" 'n Ander perd het uitgegaan, 'n rooie. Sy ruiter is toegelaat om die vrede van die aardbol weg te neem sodat sy inwoners mekaar uitmoor. Aan hom is ook 'n groot swaard gegee. En toe die Lam die derde seël oopbreek, het ek gehoor dat die derde lewende wese sê: "Kom!" En ek het gekyk, en werklikwaar, daar staan 'n swart perd voor my! Sy ruiter het 'n weegskaal in sy hand vasgehou. Ek het toe 'n geluid soos 'n stem tussen die vier lewende wesens hoor sê: "'n Skep koring vir 'n dag se loon en drie skeppe gars vir 'n dag se loon. Moet tog nie die olyfolie en die wyn skade aandoen nie." Toe die Lam die vierde seël oopbreek, het ek die stem van die vierde lewende wese hoor sê: "Kom!" Ek het gekyk, en werklikwaar, daar staan 'n bleekgrys perd voor my! Sy ruiter se naam was die Dood, en die doderyk het vlak agter hom gevolg. Aan hom is die mag gegee om 'n kwart van die aarde se mense dood te maak deur die swaard, hongersnood, 'n dodelike epidemie en deur die wilde diere van die aarde.
ONS SAL MOET LEER HOE OM SAAM MET DIE PERDE TE HARDLOOP
Jeremia 12:5 (NLV) "As jy moeg raak om teen mense te hardloop, hoe sal jy ooit teen perde kan meeding? As jy struikel en val in 'n land waar dit veilig is, wat sal jy doen in die digte bosse by die Jordaan?"
NEGE BEGINSELS VIR FIKS WORD EN FIKS BLY
1 Tessalonisense 5:12-24 (NLV) Broers en susters, ons vra julle om erkenning te gee aan die mense wat hard onder julle werk. Hulle is julle leiers in die Here se werk en hou julle op die regte pad. Ter wille van die taak wat hulle het, moet julle met liefde baie eerbied aan hulle betoon. Leef in vrede met mekaar. Broers en susters, ons druk julle dit op die hart: Wys die leeglêers tereg, praat die kleinmoediges moed in, ondersteun die swakkes, wees geduldig met almal. Kyk dat niemand weerwraak neem nie, maar streef eerder altyd die goeie na – vir mekaar en vir alle mense. Wees altyd vol blydskap. Moenie ophou bid nie. Wees in alle omstandighede dankbaar, want dit is wat God van julle verwag omdat julle met Christus Jesus verenig is. Moenie die Gees uitblus nie. Moenie profesieë geringskat nie, maar ondersoek alles wat gesê word en behou wat goed is. Bly weg van elke vorm van kwaad. Mag die God van vrede julle volkome aan Hom toewy. Ja, mag God julle so bewaar dat julle na gees, siel en liggaam volkome vlekkeloos sal wees wanneer ons Here Jesus Christus terugkom. Hy wat julle roep, is getrou. Hy sál dit doen!